Habib ibn Abu Ubayda al-Fihriy. Habib ibn Abu Ubayda al-Fihriy () (741-yil oktyabr oyida vafot etgan) – mashhur Fihriylarlar oilasidan boʻlgan arab harbiy qoʻmondoni, Ifriqiya (Tunis) va Al-Andalusning (Ispaniya) ilk tarixida muhim rol oʻynagan[""]. Hayoti. Habib ibn Abu Ubayda al-Fihriy musulmonlarning Magʻribni zabt etish harakatlariga boshchilik qilgan Uqba ibn Nafiyning nabirasi boʻlgan. Habib Qayravonning yetakchi Fihriylar oilasidan boʻlgan[""]. Habib ibn Abu Ubayda Ifriqiya hokimi Muso ibn Nusayrning Ispaniyani zabt etish uchun qilgan 712-yilgi yurishlarida ishtirok etgan. 714-yilda Musoning oʻgʻli Abdulaziz Ispaniyada hokim oʻrinbosari boʻlgan va aynan shu yilda Habib ham shu lavozimga tayinlangan. Ibn Xaldunning taʼkidlashicha, 716-yilda Habib Abdulazizni oʻldirish farmonini olgan, uni oʻldirib, uzilgan boshini Damashqqa olib kelgan va xalifa Sulaymon ibn Abdulmalikka taqdim qilgan[""]. Shundan keyin Habib Shimoliy Afrikaga qaytib kelgan. Ubaydulloh ibn al-Habhob 734-yildan Ifriqiya hokimi lavozimida xizmat qilgan vaqtda Habib Ifriqiya qoʻshinining yetakchi qoʻmondonlaridan biriga aylangan. Ubaydulloh harbiy masalalarda Habibga katta ishonch bildirgan[""]. 735-yilda Habib ibn Abu Ubayda arab qoʻshinlarining Marokash janubidagi Sous vodiysini bosib olishga qaratilgan yurishlariga boshchilik qilgan["" ]. 740-yil boshida Habib Sitsiliyaga qarshi yirik arab qoʻshinini boshqargan, ushbu yurish birinchi bor orolni keng koʻlamda bosib olishga qaratilgan urinish boʻlishi mumkin. Siracusani qisqa muddat davomida qamal qilib, hudud aholisini soliq toʻlashga majjbur qilgan[""]. Habib yoʻqligida Magʻribning gʻarbida Berberlar qoʻzgʻolon koʻtargan. Berberlar yetakchisi Maysara al-Matgʻoriy qoʻzgʻolon boshlanishini Habib Ifriqiya armiyasining asosiy qismi bilan Sitsiliyaga joʻnab ketguniga qadar ortga surgan. Qoʻzgʻolon koʻtarilganligi haqidagi xabarni eshitgan Habib Sitsiliyaga yurishini toʻxtatgan va qoʻzgʻolonni bostirish uchun qoʻshinini tezda Afrikaga joʻnatgan[""]. Habibning Abdurahmon, Ilyos, Abdulvoris va Imron ismli oʻgʻillarni boʻlgan. 745-yilda ular Ifriqiyani egallab, shaharga hukmronlik qilgan[""].